**СЪОБЩЕНИЕ**

**ЮРИДИЧЕСКИТЕ ЛИЦА И ГРАЖДАНИТЕ, СОБСТВЕНИЦИ НА ВОДОВЗЕМНИ СЪОРЪЖЕНИЯ ЗА ПОДЗЕМНИ ВОДИ (КЛАДЕНЦИ, СОНДАЖИ, ГЕРАНИ, КАПТИРАНИ ИЗВОРИ, ДРЕНАЖИ  И ДР.),**

**до 28 НОЕМВРИ 2022 г.** могат да регистрират водовземните съоръжения, в съответната Басейнова дирекция за управление на водите, съгласно изискванията на § 41 на ПРЗ на ЗИД на ЗООС (*изменение брой 102 на Държавен вестник от 1.12.2020 г.*)

На регистрация подлежат съществуващи водовземни съоръжения, в това число кладенци, сондажи, герани, каптирани извори, дренажи и други, както следва:

* Съоръжения за собствени потребности, използвани от гражданите в бита (чл. 43, ал. 2 от Закона за водите), които до 27.11.2018 г. не са вписани в регистрите, съгласно изискванията на Закона за водите.
* Съоръжения за стопански цели, използвани от фирмите, изградени до 23 декември 2016 г. и които не са вписани в регистрите, съгласно изискванията на Закона за водите.

Заявленията за регистрация на водовземните съоръжения, съгласно изискванията на § 41 на ПЗР на ЗИД на ЗООС, се подават/изпращат в Централния офис на БДДР в град Плевен, ул. „Чаталджа“ №60, по удобен за заявителя начин:

* чрез лицензиран пощенски оператор, в това число куриерска фирма.
* чрез Система за сигурно електронно връчване с линк за достъп [тук](https://edelivery.egov.bg/Account/Login).
* Лично, на Гишето за административно обслужване на БДДР на адрес град Плевен, ул. „Чаталджа“ №60, като в този случай задължително се спазват препоръките и мерките за предпазване от разпространение на COVID 19.

**Заявления могат да се подават и чрез съответния кмет на община, кмет на район, кмет на кметство или кметския наместник по местонахождението на кладенеца. Кметовете и кметските наместници издават входящ номер за всяко постъпило заявление и на всеки 14 дни предават на съответната басейнова дирекция постъпилите в този период заявления.**

Такса за регистрация на водовземни съоръжения за собствени потребности **НЕ СЕ ЗАПЛАЩА**.

За регистрация на водовземни съоръжения за собствени потребности на гражданите се подава заявление [ОБРАЗЕЦ РГ2](http://www.bd-dunav.org/uploads/content/files/Razreshitelen%20rejim/Uvedomlenie%20i%20zayavlenie%20za%20Kl%20sobstv%20potr/Registracia_Kladenci_fizicheski%20lica%202%20-%20fin.doc).